Virus bokspring in SA | Die Vryburger
Die infeksie gevalle het die afgelope 24 uur sedert Dinsdag met 154 nuwe gevalle gestyg en kom te staan op meer as 709 terwyl die hospitale al besiger raak om pasiënte te versorg.
Die moontlikheid van nog groter spronge in infeksie gevalle word voorsien, en daarmee word SA se powere hospitalisasie onder hewige druk geplaas.
Kenners het aan Die Vryburger gesê dit is uiters onverantwoordelik van mense om nou soos “mak skape” in winkels saam te drom om ’n paar inkopies te doen en daarmee hulle gesondheid, en selfs hulle lewe op die spel te plaas.
As 164 nuwe gevalle per dag aangeteken word, bestaan die sekerheid dat die 1,000 merk binne enkele dae bereik gaan word, en kan dit beteken dat die 21 dae inperking nie voldoende gaan wees om die omkeer stadium te bereik nie.
Te midde van die regering se oproep om nie paniek aankope te doen nie, steur mense hulle nie daaraan nie, en noodsaaklike lewensmiddele is nou beperk tot die paniek-kopers.